PRITARTA

Rokiškio rajono savivaldybės tarybos

2021 m. gegužės 28 d. sprendimu Nr. TS-

**BENDRADARBIAVIMO SUTARTIS Nr. BS-**

2021 m. gegužės d.

Panevėžys

Panevėžio kolegija, juridinio asmens kodas 111968437, kurios registruota buveinė yra Laisvės a. 23, Panevėžyje (toliau – Kolegija), atstovaujama direktoriaus dr. Gedimino Sargūno, veikiančio pagal Panevėžio kolegijos statutą, ir Rokiškio rajono savivaldybė, juridinio asmens kodas 188772247, kurios registruota buveinė yra Respublikos g. 94, Rokiškyje (toliau – Savivaldybė), atstovaujama Savivaldybės mero Ramūno Godeliausko, veikiančio pagal Rokiškio rajono savivaldybės tarybos 2021 m. gegužės 28 d. spendimu Nr. TS-... „Dėl pritarimo pasirašyti bendradarbiavimo sutartį su Panevėžio kolegija“ suteiktus įgaliojimus, toliau kartu vadinami „Šalimis“, o atskirai – „Šalimi“, sudarė šią bendradarbiavimo sutartį (toliau – Sutartis).

**I SKYRIUS**

**SUTARTIES OBJEKTAS**

* 1. Šalių bendradarbiavimas plėtojant studijas, mokslo taikomąją bei praktinę veiklą, tobulinant kvalifikaciją; informacijos apie bendradarbiavimą sklaida šalies žiniasklaidoje.

**II SKYRIUS**

**ŠALIŲ ĮSIPAREIGOJIMAI**

1. **Kolegijos įsipareigojimai:**
	1. pagal galimybes bendradarbiauti su Savivaldybe tobulinant studijų programas ir nustatant studijų rezultatų atitikimą darbo rinkos poreikiams;
	2. pagal pageidavimą ir esant galimybei, atskiru susitarimu, vykdyti Savivaldybės darbuotojų kvalifikacijos kėlimą;
	3. pagal pageidavimą ir galimybes teikti konsultacijas Savivaldybės darbuotojams;
	4. pagal galimybes bendradarbiauti su Savivaldybe vykdant mokslo taikomąją veiklą;
	5. pagal poreikį arba galimą naudingumą teikti informaciją elektroninėmis ryšio priemonėmis apie Kolegijos studijų programas, kvalifikacijos tobulinimo, neformalaus švietimo, vykdomus mokslo taikomuosius tyrimus ir kitą naudingą informaciją.
2. **Savivaldybės įsipareigojimai:**
	1. pagal galimybes priimti Kolegijos studentus profesinės veiklos praktikai atlikti;
	2. pagal galimybes, atskiru susitarimu, priimti Kolegijos dėstytojus praktinės veiklos stažuotei;
	3. pagal galimybes suteikti reikalingą informaciją apie Savivaldybę Kolegijos studentų baigiamiesiems darbams rengti;
	4. pagal galimybes pasiūlyti kompetentingus darbuotojus vadovauti studentų praktikoms, baigiamiesiems darbams, dalyvauti baigiamųjų darbų rengimo ir vertinimo procese;
	5. pagal galimybes leisti Kolegijos studentams susipažinti su Savivaldybės darbo priemonėmis ir jų naudojimo apimtimis;
	6. pagal galimybes leisti Kolegijos studentams susipažinti su Savivaldybės veikla, atliekamų darbų technologijomis, darbų organizavimu, naudojamomis informacinėmis sistemomis, programine įranga, specializuota literatūra ir dokumentacija;
	7. sudaryti galimybes studentams koleginių studijų metu įgytas teorines žinias bei įgytas profesines kompetencijas, naudingai taikyti praktinėje veikloje bei įgyti profesinio darbo praktinių įgūdžių.
3. Šalys neprieštarauja, kad praktikos metu, esant poreikiui studentai atliktų naudingus tiriamuosius darbus. Lietuvos Respublikos darbo kodekso nustatyta tvarka, esant galimybei arba poreikiui, Kolegijos studentai gali būti įdarbinami.
4. Šalys įsipareigoja tinkamai vykdyti savo įsipareigojimus, priimtus šia sutartimi, laikytis konfidencialumo principo teikiant informaciją bei naudojant gautą informaciją tiesioginėje veikloje ir susilaikyti nuo bet kokių veikų, galinčių padaryti žalą Šalims.

**III SKYRIUS**

**GINČŲ SPRENDIMO TVARKA**

1. Ginčai, kylantys dėl šios sutarties, sprendžiami Šalių susitarimu.
2. Nepavykus Šalims susitarti, ginčai sprendžiami Lietuvos Respublikos įstatymų nustatyta tvarka.

**IV SKYRIUS**

**SUTARTIES GALIOJIMAS, NUTRAUKIMAS IR KEITIMAS**

1. Ši Sutartis įsigalioja nuo jos pasirašymo dienos ir galioja neterminuotai.
2. Sutartis gali būti nutraukiama raštu kitą šalį įspėjus apie tai prieš 30 kalendorinių dienų.
3. Visi Sutarties pakeitimai, papildymai ir priedai galioja, jeigu jie yra įforminti raštu ir yra pasirašyti šalių.
4. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.

**V SKYRIUS**

 **KITOS SĄLYGOS**

 12. Sutarties įgyvendinimą Panevėžio kolegijoje koordinuoja Socialinių mokslų fakulteto dekanė dr. Rasa Glinskienė, tel. XXXXXX, el. p. rasa.glinskiene@panko.lt.

 13. Sutarties įgyvendinimą Rokiškio rajono savivaldybėje koordinuoja Švietimo ir sporto skyriaus vedėjas Aurimas Laužadis, tel. 8 614 99 306, el. p. svietv@post.rokiskis.lt.

**VI SKYRIUS**

**ŠALIŲ ADRESAI IR PARAŠAI**

Panevėžio kolegija

Juridinio asmens kodas 111968437

Laisvės a. 23, LT-35200 Panevėžys

El. p. kolegija@panko.lt

Direktorius

Dr. Gediminas Sargūnas

A. V.

Rokiškio rajono savivaldybė,

Juridinio asmens kodas 188772248 Respublikos g. 94, LT-42136, Rokiškis

El. p. savivaldybe@post.rokiskis.lt

Savivaldybės meras

Ramūnas Godeliauskas

A.V